กรมอุตุนิยมวิทยาญี่ปุ่น ประกาศคำเตือนฝนตกรุนแรงที่สุด ระดับ 5 พร้อมระบุพื้นที่ที่ต้องอพยพโดยด่วน
สถานเอกอัครราชทูต ณ กรุงโตเกียว แจ้งกรมอุตุนิยมวิทยาญี่ปุ่น ประกาศคำเตือนฝนตกรุนแรงที่สุด ระดับ 5 พร้อมระบุพื้นที่ที่ต้องอพยพโดยด่วนสถานเอกอัครราชทูต ณ กรุงโตเกียว ประเทศญี่ปุ่น แจ้งผ่านเพจเฟซบุ๊กของทางสถานเอกอัครราชทูตฯ ระบุว่า เมื่อ 15.30 น. (12 ต.ค. 62) ตามเวลาท้องถิ่น กรมอุตุนิยมวิทยาญี่ปุ่น ได้ประกาศคำเตือนฝนตกรุนแรงที่สุด ระดับ 5 ในเขตจังหวัดกุมมะ ไซตามะ โตเกียว คานากาวา ยามานาชิ นากาโน และชิสึโอกะ แล้ว โดยระบุพื้นที่ที่ต้องอพยพโดยด่วนคือ ที่ใกล้แหล่งน้ำ แม่น้ำ ใกล้ภูเขา เนื่องจาก จะเกิดเหตุดินถล่มลงมา ขณะที่ คนไทยและนักท่องเที่ยวไทยในญี่ปุ่น สามารถติดตามตรวจดูสถานการณ์ระดับน้ำฝน น้ำท่วม แผ่นดินถล่ม ในพื้นที่ต่างๆ และติดตามประกาศเตือนภัย ณ จุดที่อยู่ ได้ที่เว็บไซต์ของกรมอุตุนิยมวิทยาญี่ปุ่น www.data.jma.go.jp ซึ่งมีภาคภาษาไทยให้บริการ